ওয়েটার প্রণালী
ওয়েটার প্রণালী (ইন্দোনেশীয়: Selat Wetar, পর্তুগিজ: Estreito de Wetar, Tetum: Estreitu Wetar) হলো ইন্দোনেশিয়ার একটি সমুদ্র প্রণালী। এটি তিমুর দ্বীপের পূর্ব অংশকে ওয়েটার দ্বীপ থেকে পৃথক করেছে। এটির উত্তরে ইন্দোনেশিয়া ও দক্ষিণে পূর্ব তিমুর অবস্থিত। এটির পশ্চিমে আতাউরো ও এর বাইরে ওম্বাই প্রণালী অবস্থিত; এটির পূর্বে বান্দা সাগরের দক্ষিণ অংশ এবং মালুকু দ্বীপপুঞ্জের দক্ষিণতম অংশ অবস্থিত। এর সংকীর্ণ বিন্দুতে প্রণালীটি ৩৬ কিমি জুড়ে প্রশস্থ।